**LÄHTEÜLESANNE**

**Valgjärve külamaja köögimööbli ja tehnika soetamine**

1. **HANKE JA HANKIJA ÜLDANDMED**

|  |  |
| --- | --- |
| **Hanke nimetus** | **Valgjärve külamaja köögimööbli ja tehnika soetamine** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt **24.07.2023** e-mailile: mari.mandel-madise@kanepi.ee |
| **Töö teostamise tähtaeg** | Hiljemalt **2 kuud alates lepingu sõlmimisest** |
| **Eduka pakkumuse valiku kriteeriumid** | * Pakkuja peab olema **viimase 3 aasta jooksul teostanud vähemalt 1 sarnase töö** lähteülesandes toodud tööga samaväärses mahus. Pakkuja esitab kinnituse hinnapakkumuse vormis toodud tabelis.
* Hindamiskriteeriumiks on madalaim hind
 |
| **Kas hange on jaotatud osadeks** | EI |
| **Pakkumus peab sisaldama** | 1. Hinnapakkumus /allkirjastatud digitaalselt/
 |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-madise@kanepi.ee |

Kanepi Vallavalitsus soovib tellida vastvalminud külamajja Valgjärvel, Kanepi vallas, Põlvamaal köögimööblit koos tehnikaga. Kööki hakatakse kasutama valla ürituste raames toitlustamise korraldamiseks ja külamajas tegutsevate töötubade poolt.

1. **TEOSTATAVAD TÖÖD**
	1. **Köögimööbli kirjeldus:**

Köögimööbel koosneb nn alumise rea kappidest ja sahtlitest, mille kogulaius on ca 5500 mm (vt lisatud joonis);

Mööbel sisaldab mh:

1. kappi, milles on 2 riiulit;
2. kapiboksi, milles on 2 sahtlit (suurema kandevõimega sahtlid (40kg), näit Nova Pro Scala);
3. 2-ukse poolega kappi, milles on 3 laia riiulit;
4. kraanikausi alust kappi koos prügikastimehhanismiga 2x22L;
5. kapiboksi, mille esipaneeli taga on integreeritav nõudepesumasin;
6. kapiboksi, milles on 3 sahtlit – ülemine köögiriistade jaoks koos sahtli sisuga näit Classic/Nova 90cm hall 480x808x2mm või samaväärne. Alumised 2 sahtlis suurema kandevõimega (40kg), näit Nova Pro Scala);
7. boks integreeritava ahju ja pliidipaadi jaoks,
8. kappi, milles on 2 riiulit.
* Karkass – valge melamiin 18mm, kanditud 1mm ABS kandiga;
* Kappide tagasein HDF 3mm – valge;
* Uksed, esipaneelid, nähtavad küljed, sokkel - MDF, sile, matt, värvitud 19mm (värv kooskõlastada tellijaga enne töö teostust);
* Töötasapind – helehall kivimustiga 38mm, laminaat (konkreetne toon kooskõlastada tellijaga enne tööde teostust);
* Nova Pro Scala (või samaväärne) sahtlid (kokku 4), kandevõimega 40kg.
* Hinged - Blum pealeminev, blumotion, INSERTA või samaväärne;
* Soklijalad 150mm, mustad;
* Sokli veetõkkeliist 8mm;
* Tuulutusrest pliidile/ahjule;
* prügikastimehhanism 2x22L;
* Kappide käepide nupud, mustad, matt, BELL ø42 või samaväärne.

**NB! Tööde teostaja pakub välja oma nägemuse köögi lahenduse osas, sh. kappide laiuse. Lähteülesandele lisatud joonisel toodud valamu ja pliidi/ahju paigus ei ole muudetav. Joonisel toodud kappide jaotus (sahtlite, kappide arv) peaks samaks jääma.**

* 1. **Tööde teostaja tarnib ja paigaldab järgmise integreeritava tehnika ja köögiseadmed**:
* Ahi Electrolux EOF3H50BK või samaväärne;
* Keraamiline pliidiplaat - Electrolux EHF6240XXK või samaväärne;
* Integreeritav nõudepesumasin Electrolux EEA27200L või samaväärne,
* Valamu GR.Franke BFG 611, onyx või samaväärne;
* Segisti Franke ACTIVE L, kangsegisti, matt must või samaväärne.

NB! enne töödega alustamist tuleb täpsete andmete saamiseks tööde teostajal valmiv köök endal mõõdistada.

Mööbli eskiisjoonised tuleb enne lõplikku tootmist kooskõlastada tellijaga.

Teostatavate tööde ja hinna sisse kuulub köögimööbli mõõtmine, tarnimine koos tehnikaga, mööbli ja tehnika transport, mööbli kokku monteerimine ning köögitehnika paigaldus.

* 1. **Garantiid**
* Mööblile antav garantii – 2 aastat.
* tehnikale ja köögiseadmetele antav garantii – tootja poolt antav garantii.
1. **TÖÖDE TEOSTUSE AEG**
* 2 kuud alates lepingu sõlmimisest.
1. **LEPINGU MAKSETINGIMUSED**
	1. Teostatud tööde eest maksab tellija tööde teostajale 100% peale tööde üleandmist ja vastuvõtmist vastavasisulise akti allkirjastamisest alates mõlema lepingupoole poolt ning 14 päeva peale arve esitamist.
2. **NÕUDED PAKKUJALE, PAKKUJATE KÕRVALDAMINE JA KVALIFITSEERIMINE**
	1. **Pakkuja peab olema viimase 3 aasta jooksul teostanud vähemalt 1 sarnase töö lähteülesandes toodud tööga samaväärses mahus. Pakkuja esitab kinnituse pakkumuse vormis toodud tabelis.**
	2. Hankijal on õigus kontrollida pakkujal kõrvaldamise aluste puudumist kogu hanke vältel ning mitte sõlmida hankelepingut pakkujaga, kellel esinevad RHS § 95 lõikes 1 sätestatud kõrvaldamise alused.
	3. Kui pakkuja ei esita mõjuva põhjuseta hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja hankest.
	4. Hankija jätab kvalifitseerimata pakkuja, kelle kvalifikatsioon ei vasta hanke sätestatud kvalifitseerimistingimustele või kelle kvalifikatsiooni vastavust ei ole võimalik tõendada tähtaegselt esitatud dokumentide ja avalikult kättesaadava teabe põhjal.
	5. Kvalifitseerimata jäetud pakkuja ei osale edasises hankemenetluses.
3. **NÕUDED PAKKUMUSELE, PAKKUMUSTE VASTAVUSE KONTROLL**
	1. Hinnapakkumuse vormil (Lisa 1) esitatud hind on eurodes ning tuleb esitada kahe koma koha täpsusega. Ilma maksumuseta hindasid (sh nii 0 kui negatiivse väärtusega arvud) ei ole lubatud kasutada ja sellised pakkumused loetakse mittevastavaks ning lükatakse tagasi.
	2. Alternatiivsete lahenduste või tingimusliku või osalise pakkumuse esitamine ei ole lubatud.
	3. Pakkujad võivad esitada pakkumuse ühiselt. Ühispakkujate ühise pakkumuse esitamisel loetakse, et lepingu täitmise eest vastutavad ühispakkujad solidaarselt.
	4. Pakkumus peab olemaas jõus 60 päeva alates pakkumuse esitamisest.
	5. Pakkumuse jõusoleku tähtaja pikendamisele kohaldatakse RHS § 112 sätestatut.
	6. Hankija tunnistab pakkumuse vastavaks, kui see vastab lähteülesandes sätestatud nõuetele ja kui selles ei esine sisulisi kõrvalekaldeid lähteülesandes nimetatud tingimustest.
	7. Hankija lükkab pakkumuse tagasi, kui pakkumus ei vasta lähteülesandes sätestatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust lähteülesandes esitatud tingimustele.
	8. Kui hankija leiab, et esitatud pakkumuse maksumus on hankelepingu eset arvestades põhjendamatult madal, kohaldab Hankija RHS § 115 lg 1 ja lg 7-10 sätestatut.
4. **KÕIKIDE PAKKUMUSTE TAGASILÜKKAMISE ALUSED**

Hankija jätab enesele õiguse lükata tagasi kõik pakkumused igal ajal enne hankelepingu sõlmimist juhul, kui:

* 1. kõigi esitatud pakkumuste maksumused ületavad hankelepingu eeldatava maksumuse;
	2. kõikide vastavaks tunnistatud pakkumuste maksumused ületavad hankelepingu eeldatava maksumuse;
	3. ükski pakkumus ei vastanud hankija poolt esitatud tingimustele;
	4. on ilmnenud muud Riigihangete seaduses kirjeldatud pakkumuste tagasilükkamise alused, sh kui hankija on avastanud RHS § 3 vastuolu;
	5. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;
	6. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.
1. **PAKKUMUSTE HINDAMINE**
	1. Pakkumuse edukaks tunnistamise eelduseks on pakkuja kvalifitseerumine ning pakkumuse vastavaks tunnistamine.
	2. Edukaks pakkujaks valitakse madalaima hinnaga pakkumus.
2. **SELGITUSTE KORD**
	1. Pakkujal on õigus saada selgitusi ja lisateavet hanke dokumentide kohta kirjalikult hanke eest vastutavalt isikult.
	2. Hankija saadab vastused kirjalikult esitatud küsimustele kirjalikult kõikidele pakkumuskutse saajatele ning avaldab need oma kodulehel.
3. **MUUD SÄTTED**
	1. Hankija jätab endale õiguse pidada hanke raames läbirääkimisi. Läbirääkimiste eseme ja ulatuse määrab hankija. Läbirääkimiste objektiks võib olla pakkumuse maksumus, tehnilised tingimused, lepingu tingimused ja muud asjaolud, tingimusel, et lepingu ese jääb oma põhiomaduselt samaks. Hankija võib läbi rääkida ka pakkumuse üle, kui selles ei esine sisulisi või olulisi kõrvalekaldeid lähteülesandes nimetatud tingimustest. Läbirääkimiste voorude arv ei ole piiratud.
	2. Kui hankele on esitatud üks pakkumus, on hankijal õigus küsida pakkujalt pakkumusega esitamata ning pakkumuses viitamata dokumentide esitamist peale pakkumuse esitamise tähtaega või toetuda dokumentide või tõenditele, mis on hankija jaoks oluliste kulutusteta kättesaadavad või hankija enda andmekogudes olemas.
	3. Iga viidet, mille hankija teeb hanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb hanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
	4. Kui pakkumuse maksumuses esineb arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
	5. Pakkuja võib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele teiste isikute vahendite alusel RHS § 103 sätestatud tingimustel ja korras.
4. **LÄHTEÜLESANDE LISAD**

Käesolevale lähteülesandele on lisatud:

Lisa 1 –hinnapakkumuse vorm

Lisa 2 - Hankelepingu projekt

Lisa 3 – köögimööbli joonis